b'\n_START_ARTICLE_\nMonty Hall-problemet\n_START_SECTION_\nProblemet\n_START_PARAGRAPH_\nUnder et TV-show f\xc3\xa5r en deltager valget mellom tre d\xc3\xb8rer. Bak en av d\xc3\xb8rene er det en bil, mens det bak de to andre er en geit. Deltageren velger f\xc3\xb8rst en d\xc3\xb8r. Programlederen, som vet bak hvilken d\xc3\xb8r bilen befinner seg, \xc3\xa5pner s\xc3\xa5 en av de andre d\xc3\xb8rene, som han vet det st\xc3\xa5r en geit bak. Deltageren f\xc3\xa5r s\xc3\xa5 valget om han \xc3\xb8nsker \xc3\xa5 bytte d\xc3\xb8r eller beholde den han allerede har valgt. Sp\xc3\xb8rsm\xc3\xa5let er om det l\xc3\xb8nner seg \xc3\xa5 bytte.\n_START_SECTION_\nBakgrunn\n_START_PARAGRAPH_\nEtter at Marilyn vos Savant skrev om problemet i 1990, og presenterte den riktige l\xc3\xb8sningen, fikk hun tusenvis av brev fra lesere, deriblant flere hundre matematikkprofessorer, som mente at l\xc3\xb8sningen hennes var gal, og at det riktige svaret er at deltageren vinner bilen med sannsynlighet \xc2\xbd uansett om han bytter eller lar v\xc3\xa6re. Noe av grunnen til kontroversen var at problemet, som det var presentert i vos Savants spalte, kunne forst\xc3\xa5s p\xc3\xa5 den m\xc3\xa5ten at programlederen ikke vet hvor bilen befinner seg, og at han derfor velger \xc3\xa5 \xc3\xa5pne en d\xc3\xb8r tilfeldig. I dette tilfellet \xc3\xb8ker ikke deltagerens sannsynlighet for \xc3\xa5 vinne dersom han velger \xc3\xa5 bytte d\xc3\xb8r.'